b'\n_START_ARTICLE_\nPalazit\n_START_PARAGRAPH_\nPalazit je vrsta kamnito-\xc5\xbeelezovih meteoritov._NEWLINE_Sestavljeni so iz kristalov olivina, v osnovi (matrici) vsebujejo nikelj-\xc5\xbeelezo. Vsebujejo tudi manj\xc5\xa1e koli\xc4\x8dine mineralov \xc5\xa1rajbersita (schreibersit), trolita in fosfatov. Neko\xc4\x8d se je mislilo, da so nastali pri trkih na razslojenih (diferenciranih) asteroidih iz snovi na meji med skorjo in jedrom. Novej\xc5\xa1e raziskave pa ka\xc5\xbeejo, da so me\xc5\xa1anica snovi iz skorje in jedra asteroidov._NEWLINE_Ime imajo po nem\xc5\xa1kem zoologu in botaniku Petru Simonu Pallasu (1741\xe2\x80\x931811), ki je v letu 1772 na\xc5\xa1el primerek palazita v bli\xc5\xbeini Krasnojarska v Sibiriji. Najdeni meteorit je imel maso 680\xc2\xa0kg. Ta meteorit je opisal Pallas v letu 1776.'